उन्होंने एक बयान में कहा, 'यह मुकदमा न्याय का मजाक है। मैं म्यांमार से बिना शर्त दोनों पत्रकारों की रिहाई का आग्रह करती हूं।’ ब्रिटेन ने भी दोनों पत्रकारों वा लोन (32) और क्याव सो ओ (28) को तुरंत रिहा किए जाने की मांग करते हुए कहा है कि यह फैसला मीडिया की स्वतंत्रता पर कुठाराघात है। प्रधानमंत्री टेरेसा मे के प्रवक्ता ने कहा, ‘हम इस फैसले और सजा से बहुत निराश हैं और हम आह्वान करते हैं कि पत्रकारों को फौरन रिहा किया जाना चहिए।’ एशिया प्रशांत के लिए ब्रिटेन के मंत्री मार्क फिल्ड ने कहा कि वह फैसले से पूरी तरह निराश हैं। उन्होंने इस फैसले को म्यांमार के लिए बुरा दिन बताया।